श्याम रजक ने कहा कि बिहार की जनता आज जितना सुरक्षित महसूस कर रही है, उतना पहले कभी नहीं करती थी. दस-पंद्रह वर्ष पहले जो स्थितियां थी, वह आज नहीं है. परिस्थितियां बदल गयी हैं. छिटपुट घटनाएं होती हैं, इसे नकारा नहीं जा सकता. लेकिन घटनाओं के बाद अब पकड़ा जाता है. जिन लोगों के पेट में दर्द होता है, उन्हें अपने गिरेबां में भी झांकना चाहिए. उन्हें अपने सदस्यों और कार्यकर्ताओं का इतिहास भी देखना चाहिए कि उनका क्या कारनामा रहा है. बिहार में व्यवसायियों और पुलिसकर्मी की हत्या पर उन्होंने कहा कि घटनाएं घटती हैं, लेकिन पहले अपराधी पकड़े नहीं जाते थे, अब पुलिस तत्काल अपराधियों को पकड़ रही है. पहले घटनाओं के बाद जनता में दहशत होता था. दहशत और घटना में अंतर होता है.